open-index/open-wikipedia-markdown huggingface dataset:
Call of Duty: Modern Warfare 3

***Call of Duty: Modern Warfare 3***, ofte stilisert som ***Call of Duty: MW3***, er et førstepersonsskytespill utviklet av Infinity Ward og Sledgehammer Games, med noe støtte fra Raven Software og utgitt av Activision. Spillet er det tredje i *Modern Warfare*-serien, og en etterfølger av spillet *[[Call of Duty: Modern Warfare 2]]*, og det åttende i *Call of Duty*-serien.

Spillet ble gitt ut i november 2011 verden over for Microsoft Windows, PlayStation 3, Xbox 360 og Wii. Det ble også gitt ut en Nintendo DS-versjon. I løpet av den første dagen spillet ble gitt ut, hadde det solgt 6,5 millioner kopier, og tjente 400 millioner amerikanske dollar, som da gjorde det det verdens største underholdningslansering, inntil *Call of Duty: Black Ops II* slo det.
## Spillet
Modern Warfare 3 er det tredje spillet i Modern Warfare-serien, og den åttende delen i Call of Duty-serien. Som sine forgjengere, så er spillet et førstepersonskytespill. På Gamescom 2011, rapporterte Activision at Modern Warfare 3 på PC kommer lansert med dedikerte servere. Modern Warfare 3 kom inkludert med en innstilling for fargeblinde, som gjør det lettere å skille venn fra fiende i spillet.

### Kampanje
Spilleren tar rollen som en rekke karakterer under kampanjen. Fra starten til slutten forandres perspektivet til resultatet av handlingens utviklingsgang. Hvert nivå er et oppdrag med en serie av militære målmed en peker som markerer retningen og avstanden til dem. Når spilleren er skadet, vises det blod på skjermen. Helsen regenerer med tiden. Som oftest har man i oppgave og nå en checkpoint, eliminere motstandere i et spesifikt område, beskytte et visst mål, eller plante en «bombe» på fiendtlige mål. Spilleren har også selskap av tropper som ikke kan ta ordre.

## Mottagelse

Spillet ble godt mottatt. *[[The Daily Telegraph]]* ga spillets Xbox 360-versjon fem av fem stjerner, siden det levde opp til forventningene. Gaming Evolution ga spillets PlayStation 3- og Xbox 360-versjon 9,0 av 10 poeng, og sa også at spillet levde opp til forventningene, men også at det var blant de beste førstepersonsskytespillene. IGN ga spillets Xbox 360-versjon 9,0 av 10, og sa at spillets flerspillermodus var morsom og hadde mye innhold, mens enspillermodusen lett ville glemmes.

GameSpot sa i sin anmeldelse av spillet at serien hadde mistet noe, og at det var kanskje på tide å avslutte serien. Eurogamer ga spillet 8 av 10 og sa at spillet er svært tilfredsstillende, og gir spillere nøyaktig hva de forventer.

Anmeldelser for Wii-versjonen var betydelig dårligere, IGN ga Wii-versjonen 4,5 av 10.

## Referanser




## Eksterne lenker
*
Daniel Morcombe

**Daniel Morcombe** (født 19. desember 1989, savnet 7. desember 2003) var en 13 år gammel australsk gutt som ble bortført fra Sunshine Coast, Queensland, den 7. desember 2003.

Det antas at Daniel Morcombe ble bortført fra en bussholdeplass ved Kiel Mountain Road i Woombye-distriktet i Sunshine Coast cirka 2 km nord for The Big Pineapple den 7. desember 2003. Morcombe-saken er en av de mest omfattende undersøkte forbrytelser i Queensland. Morcombe sin forsvinning har blitt holdt i offentlighetens lys, spesielt ved jubileer av hans forsvinning, på grunn av innsatsen til hans foreldre, Daniel Morcombe Foundation og dens støttespillere. 

Forsvinningssaken har vært mye diskutert, og dette arbeidet ble støttet av australske media ved hvert jubileum for hans forsvinning. Den 12. desember 2008 hadde en samlet belønning på 1 000 000 dollar ($ 250 000 fra den canadiske regjeringen og en privat donasjon på $ 750 000) blitt tilbudt. Den private donasjonen av belønningen utløp ved midnatt den 31. mai 2009. Av særlig interesse for familien er flere kriminelle som har fortalt politiet at de vet hvem som drepte Morcombe og hvor hans legeme ble begravet. 

## Referanser


## Eksterne lenker
* Daniel Morcombe Foundation
* Day for Daniel 
* Queensland Police Reward
SRAM

**SRAM** eller **Sram** kan referere til:
* SRAM Corporation – sykkelkomponentprodusent
* Static Random Access Memory (SRAM) – internminne til datamaskiner
* Sram (TV-serie) – kroatisk TV-serie fra 2024
Miroslav Slušný

**Miroslav Slušný** (født 31. mai 1964 i Ružomberok) er en slovakisk tidligere skihopper som konkurrerte for Tsjekkoslovakia og senere det uavhengige Slovakia.

Han deltok i verdenscupen og den tysk-østerrikske hoppuka i årene 1981-1986. Hans beste sammenlagtplassering i verdenscupen var 47.-plass i 1982/83; best sammenlagt i Hoppuka var 56.-plass i 1981/82. Beste plassering i enkeltrenn var 9.-plass i Oslo 13. mars 1983. I VM i Oslo i 1982 ble han nummer 37 i normalbakken og 40 i storbakken, og var på det tsjekkoslovakiske laget som ble nummer 7 i lagkonkurransen. Han ble nummer 14 i VM i skiflyging i Harrachov i 1983.

Etter et langt opphold konkurrerte han igjen i 1994, da for det uavhengige Slovakia. Han deltok i OL på Lillehammer, der han ble nummer 45 av 58 deltakere i storbakken og nummer 51 av 56 deltakere i normalbakken.

## Referanser


## Kilder
* Sports Reference: Miroslav Slušný  (besøkt 4. september 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Ragnhild Enge

**Ragnhild Enge** (f. 1948) er en norsk tekstilkunstner, bosatt på Lillehammer. Hun er utdannet fra Konstindustriskolan i Göteborg 1972 – 1976, og har siden etablert seg som merittert billedvever gjennom en rekke utstillinger.

Enge har utført flere offentlige utsmykningsoppdrag, og hennes arbeider er innkjøpt av blant annet Televerket / Telenor, Göteborg by og Statens Konstråd, Sverige. I samarbeid med billedkunstneren Håkon Gullvåg fikk hun oppdraget med å veve motivene til den særegne bispekåpen som i dag brukes i Nidaros domkirke, Nidarosdomen.

## Teknikk og materialvalg

Ragnhild Enge arbeider med vev i forlengelse av gobeleng-tradisjonen, en spesielt arbeidskrevende teknikk som kan gjenfinnes i veggtepper fra 1600-tallets Frankrike. Hennes motiver er abstrakte, og bildene kjennetegnes særlig av en lag- på lageffekt som gir inntrykk av tredimensjonal dybde. Vevene er utført i ullmaterialer, håndfarget av kunstneren, gjerne med enkle spor av ornamentikk i silketråd.

## Stipendier

For sitt arbeid har Ragnhild Enge mottatt flere stipendier, blant annet fra Norsk kulturråd, Oppland fylkeskommune og Ingrid Lindbäck Langaards fond. I 2000 ble hun tildelt Statens garantiinntekt for kunstnere.

## Eksterne lenker

Kunstnerens nettside med oversikt over utstillinger, samt bilder av nyere arbeider.

"Et vevd maleri", artikkel om bispekåpen i Nidaros.
Sharaf Khan Bidlisi

**Sharaf Khan Bidlisi**, også skrevet som; **Sharaf al-Din Bitlisi**, (Kurdisk: **شەرەفخانی بەدلیسی, Şerefxan Bedlîsî**; født 1543 i Karharud i ved Qom, død 1603 i Bitlis) var en kurdisk prins, forfatter og historiker.

Han er mest kjent som forfatteren av *Sharafnama*, en bok om kurdisk historie og opprinnelse, skrevet i 1597.

## Referanser
Vortetorvmose

**Vortetorvmosen** (*Sphagnum Papillosum*) er en mose i torvmosefamilien. Vortetorvmosen har ikke røtter slik som andre planter, denne mosen tar imot vann og næringsstoffer fra overflaten. Mosen har evnen til å absorbere store mengder vann, opptil 20 ganger sin egen vekt, når den er tørr.

Nesten alle eksemplarer av Sphagnum papillosum har papiller i klorofyllcellene til grenbladene. Det finnes dog noen glatte varianter. Disse har stengelblader med delte hyaline celler, mens i de beslektede artene Sphagnum palustre og Sphagnum centrale er slike celler sjeldne eller ikke til stede. Stilken er brun med synlige, spiralformede forsterkende fibriller, som vanligvis har 1-2 porer per celle. Kamfibriller mangler på innerveggen. Stilkbladene måler 1,3 × 0,7 mm. Hodene er generelt ikke betydelig forstørret. Grenene er korte og butte, og danner klynger med to spirende og 2-3 hengende grener med utstående blader. 

Grenstilkene har hyaline, udekorerte celler med stort sett én pore. Grenbladene er eggformede, 1,7 × 1 mm i størrelse, med hyaline celler som har runde til elliptiske porer ved festet. Celleveggene til grenbladene er vortede der hyaline celler overlapper klorofyllceller. Klorofyllcellene fremstår i bladets tverrsnitt som trapesformet til flate-elliptiske, og er jevnt fordelt på begge overflater, men kan være mindre fremtredende på den konvekse siden. Kapslene har mange kolonne-lignende cellegrupper og inneholder sporer som måler mellom 26 til 36 µm. De har en mer vortet tekstur nærmere overflaten sammenlignet med dypere deler. Kapslene modnes fra midten til slutten av sommeren.

## Referanser


## Eksterne lenker
*
Matjaž Žagar

**Matjaž Žagar** (født 1963) er en slovensk tidligere skihopper som konkurrerte for Jugoslavia. Han deltok i verdenscupen og den tysk-østerrikske hoppuka i årene 1982-1986. Hans beste sammenlagtplassering i verdenscupen var 51.-plass i 1984/85; best sammenlagt i Hoppuka var 60.-plass i 1985/86. Beste plassering i enkeltrenn var 10.-plass i skiflygingsbakken i Harrachov 23. februar 1985. Han ble nummer 13 i VM i skiflyging i Planica i 1985.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Liste over HTCs telefoner

**Liste over HTCs telefoner** er en liste over mobiltelefoner fra produsenten HTC sortert etter lanseringsår.

## 2013
* HTC One

## 2012
*HTC One X
*HTC One S
*HTC One V
*HTC Rhyme

## 2011
*HTC Sensation XL
*HTC Sensation XE 
*HTC Sensation
*HTC Incredible S

## 2010
*HTC Wildfire S 
*HTC Gratia
*HTC Desire HD
*HTC Legend
*HTC Desire
*HTC Smart
*HTC Wildfire
*HTC HD Mini
*HTC Incredible
*HTC Lancaster
*HTC Evo 4G
*HTC Nexus One
*HTC Touch HD mini
*HTC Flyer
*HTC Cha Cha
*HTC Salsa
*HTC Desire S
*HTC Wildfire S
*HTC 7 Mozart
*HTC HD7
*HTC Desire Z

## 2009
*HTC Touch HD 2
*HTC Touch 2
*HTC Tattoo
*HTC Hero
*HTC Magic

## 2008
*HTC Touch HD
*HTC Touch Find
*HTC Sedna
*HTC Touch Pro
*HTC Touch Diamond
*HTC Pharos
*HTC Touch Cruise
*HTC Dream
*HTC Diamond

## 2007
*HTC Touch Dual
*HTC TyTN II
*HTC Wave
*HTC Titan
*HTC Touch
*HTC Panda
*HTC Love
*HTC Gene
*HTC Herald
*HTC Wings
*HTC Phoebus
*HTC Iris
*HTC Cavalier
*HTC Libra
*HTC Vox

## 2006
*HTC Monet
*HTC Excalibur
*HTC Oxygen
*HTC MTeoR
*HTC Startrek
*HTC Herald
*HTC Artemis
*HTC Trinity
*HTC TyTN
*HTC Charmer
*HTC Prophet
*HTC Wizard

## 2005
*HTC Tornado
*HTC Hurricane
*HTC Galaxy
*HTC Apache
*HTC Refresh
*HTC Alpine

## 2004
*HTC Amadeus
*HTC Feeler
*HTC Typhoon
*HTC Magician
*HTC Harrier
*HTC Blue Angel

## 2003
*HTC Tanager
*HTC Falcon
*HTC Himalaya

## 2002
*HTC Voyager
*HTC Canary
*HTC Wallaby
Asiamesterskapet i friidrett 2002

**Asiamesterskapet i friidrett 2002** var det fjortende Asiamesterkapet i friidrett, det ble arrangert i Colombo i Sri Lanka. Det var 22 øvelser for menn og 21 for damer. Kina ble beste nasjon med ti gullmedaljer foran Qatar med åtte.

## Medaljer

## Resultater
### Menn

### Damer

## Kilder
* Resultater GBR Athletics
Andreas Hauger

**Andreas Hauger** (født 7. januar 1979) er en norsk fotballspiller, som spiller for .

Hauger kom fra ungdomsrekkene til  og spilte profesjonelt med klubben. Han fikk to kamper i Tippeligaen i 1998 og 1999, og to kamper i cupen, noe som førte til at han fikk medalje etter cupfinaleseieren i 1998, og bronse for tredjeplassen i Tippeligaen i samme sesong. Han hadde en halv sesong i , og gikk så videre til å tilbringe flere år i , men sluttet etter 2007-sesongen, og vendte seg heller til bandy, hvor han gjorde sin debut for  i 2008. I 2009 annonserte han et comeback til fotballen, og signerte for tredjedivisjonsklubben .

Andreas Hauger er eldre bror av Henning Hauger.

## Referanser


## Eksterne lenker
*
Torgeir Vassvik

**Torgeir Vassvik** (født 3. oktober 1962 i Gamvik) er en norsk/samisk komponist og vokalist. Han kombinerer joik og strupesang med tromme og innslag med tradisjonelle instrumenter og naturlyder. 

Vassviks albumer *Sáivu* og *Sápmi* ble møtt med gode kritikker.

Vassvik har skrevet musikk til filmene *Livet er et annet sted* og *Meditasjoner*, og til danseforestillingen *Beatnaga ii galgga gulgii geahččat* («En skal ikke skue hunden på hårene»).

## Utgivelser
* *Sáivu*, (Iđut 2006), produsent Arve Henriksen
* *Sápmi*, (Iđut 2009), produsent Jan Martin Smørdal
* *Gákti*, (Heilo 2019), produsent Torgeir Vassvik, Babette Michel

## Referanser




## Eksterne lenker
* 
* 
* 
*  «Torgeir Vassvik. Traditional arctic music with a contemporary, urban edge», folkmusic.no, 2009
*  «Vassvik», folkelarm.no, 9. januar 2015
*  Vassvik.com, offisiell hjemmeside
Gregg Giuffria

**Gregg Giuffria** (født 28. juli 1951) er en amerikansk keyboardist.  Han har spilt keyboard i heavy metal-bandene Angel, House of Lords og Giuffria.

## Eksterne lenker
*
Jan Kowal

**Jan Kowal** (født 8. juli 1967 i Zakopane) er en polsk tidligere skihopper som representerte WKS Zakopane.

Han deltok i verdenscupen og den tysk-østerrikske hoppuka i årene 1983-1992. Hans beste sammenlagtplassering i verdenscupen var 34.-plass i 1988/89; best sammenlagt i Hoppuka var 24.-plass i 1987/88. Beste plassering i enkeltrenn var 7.-plass i normalbakken i Lake Placid 11. desember 1988.

Kowal var med i VM i 1985, 1987, 1989 og 1991, med 14.-plass i normalbakken i Oberstdorf i 1987 som beste individuelle plassering. Han deltok i VM i skiflyging i 1986 og 1988, og ble nummer 12 i Bad Mitterndorf (Kulm) i 1986 og 26 i Oberstdorf i 1988. I OL i Calgary i 1988 ble han nummer 34 i normalbakken og 37 i storbakken.

Jan Kowal ble polsk mester individuelt sju ganger og like mange ganger i lagkonkurranse. Av yrke er han snekker. Hans to sønner Dawid og Kamil Kowal er også skihoppere.

## Referanser


## Kilder
* Sports Reference: Jan Kowal  (besøkt 4. september 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Polski Komitet Olimpijski: Kowal Jan (polsk, besøkt 4. september 2011)

## Eksterne lenker
*
Asiamesterskapet i friidrett 2005

**Asiamesterskapet i friidrett 2005** var det sekstende Asiamesterkapet i friidrett, det ble arrangert i Incheon i Sør-Korea. Det var 22 øvelser for menn og 21 for damer. Kina ble beste nasjon med femten gullmedaljer foran Japan og Qatar med seks hver.

## Medaljer

## Resultater
### Menn

### Damer
Åggelby jernbanestasjon

**Åggelby jernbanestasjon** (finsk: *Oulunkylän rautatieasema*, svensk: *Åggelby järnvägsstation*) er en jernbanestasjon i Helsingfors, Finland. Den ligger 7,4 km fra Helsingfors sentralstasjon.

## Referanser
Heikki Ylipulli

**Heikki Ylipulli** (født 9. juni 1961 i Rovaniemi) er en finsk tidligere skihopper. Han deltok i verdenscupen i årene 1986-1988, og ble nummer 19 sammenlagt i 1986/87. Beste plassering i enkeltrenn var 4.-plass i normalbakken i Sapporo 19. desember 1987. Han ble nummer 13 i VM i skiflyging i Oberstdorf i 1988.

Heikki Ylipulli er bror av skihopperne Raimo og Tuomo Ylipulli og kombinertløperen Jukka Ylipulli, som alle har deltatt i OL og VM.

## Referanser


## Kilder
*  Heikki Ylipulli – Profil og resultatoversikt hos FIS  (ikke fullstendig, besøkt 4. september 2011)
*  Raimo Ylipulli – Profil og resultatoversikt hos FIS (Raimo Ylipulli, resultat i Vikersund 1986 tilhører Heikki Ylipulli, besøkt 4. september 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Senafe

**Senafe** (tigrinja: ሰንዓፈ) er en by i det sørlige Eritrea, sørøst for hovedstaden Asmara. Byen ligger ved kanten av de etiopiske høylandene, og området er bebodd av både saho- og tigrinja-folk.

Senafe er kjent for ruinene av Matara (også kalt Balaw Kalaw), en historisk kirke hugget ut i stein, som viser områdets rike kulturarv.

Innbyggerne i Senafe snakker tigrinja, og dialekten deres ligner til en viss grad på tigrinjaen som snakkes i Tigray-regionen i Etiopia. Dette kan føre til at noen feilaktig tror at folk fra Senafe kommer fra Tigray, selv om de er eritreere.

## Eksterne lenker
*
Asiamesterskapet i friidrett 2007

**Asiamesterskapet i friidrett 2007** var det 17. Asiamesterkapet i friidrett, det ble arrangert i Amman i Jordan i perioden 25. til 29. juli 2007. Mesterskapet skulle egentlig avvikles i Libanon med på grunn av uroligheter i landet ble det flyttet til Jordan. Det var 44 øvelser, 22 for menn og 22 for damer. Kina ble beste nasjon med sju gullmedaljer foran India og Saudi-Arabia med fem hver. 

## Medaljer

## Resultater
### Menn

### Damer
Sval (artist)

**Sval Rosenløw Eeg** (født 1998), kjent mononymt som **Sval**, er en norsk sanger og journalist. Hun vant Melodi Grand Prix junior i 2011 med sangen «Trenger deg» som handler om vennskap. 

Våren 2014 kom hennes første singel etter Melodi Grand Prix Junior og hun har utgitt flere singler.

Sval albumdebuterte i februar 2016 med *Mellom oss*. 

Hun er datter av forfatteren Harald Rosenløw Eeg.

I 2023 deltok hun i sesong 4 av realityserien ''Kompani Lauritzen''. I 2024 var hun med på 24-stjerners julekalender og i 2025 i ''Forræder''.  

Sval har siden høsten 2023 jobbet som journalist i NTB.

## Diskografi
;Album
* *Mellom oss*  (Warner Music, 2016) under lisens fra Aiko Music.

;Singler
* «Tidsfrist» (2014)
* «Fasitsvar» (2014)
* «Plan B» (2014)
* «To år tilbake» (2015, fra albumet *Mellom oss*)
* «Tilbakefall» (2016, fra albumet *Mellom oss*)
*«Something» (2018)
*«Breathe Easy» (2019)

## Referanser




## Eksterne lenker
* 
*
Josefine på ferie

***Josefine på ferie*** er et videospill utviklet og utgitt av Pinjata. Spillet er rettet mot barn, med kaninen Josefine som protagonist. Spillet ble gitt ut i 1997.

I dette spillet møter man kaninen Josefine. Hun er på ferie med campingvognen sin i skogen. I spillet kan man spille ulike spill, som for eksempel å lage mat, gå i labyrint, spille kort og mye mer. Spillet inneholder også mange sanger og eventyr. Aldersgrensen på spillet er tre år.

## Referanser

## Eksterne lenker
* ''Josefine på ferie'' på legendsworld.net, tilgjengelig for nedlasting
Josefine på skolen

***Josefine på skolen*** er et videospill for barn som handler om kaninen Josefine og vennene hennes. Spillet ble gitt ut i 1998.

I spillet blir man med Josefine og vennen hennes Sofus på skolen. I spillet kan man lære ting som har med skole å gjøre, om bokstaver, matematikk, geografi og andre fag.
## Referanser
Segeneiti

**Segeneiti** er en liten by i Debub-regionen i Eritrea. Byen ligger på veien mellom Asmara og Senafe.

## Eksterne lenker
*
Debarwa

**Debarwa** (tigrinja: ድባርዋ) er en markedsby i det sentrale Eritrea. Byen ligger omtrent 25 kilometer sør for hovedstaden Asmara. Den er hovedstaden i Debarwa-distriktet. 

Byen har videregående skole og en ungdomsskole for landsbyer i området, mens telefon og e-posttjenester er gitt til den omkringliggende befolkningen.

Byen hadde i 2010 en befolkning på om lag 25&nbsp;000 innbyggere.

## Historie
Debarwa var tidligere hovedstaden i et gammelt kongerike som het Medri Bahri, som kan oversettes med *Havets rike*. Byen ble valgt til hovedstad på 1400-tallet av den daværende guvernøren av Mareb Mellash, som var utpekt av den etiopiske herskeren og bar tittelen Bahre Negashi. I 1520 tilbragte den portugisiske presten Francisco Alvares en måned i Debarwa, og ifølge hans beskrivelse hadde styresmaktene bygget «festnings-lignende» administrasjonsbygg, og byen var omgitt av et frodig jordbruksområde. 

På 1530-tallet ble byen plyndret av styrkene til imam Ahmed al-Ghazali, men Bahre Negashi Yesh'aq bygget byen opp igjen. Den samme Bahre Negashi-en tillot tyrkerne å bygge et festningsverk i stein på 1560-tallet, og Debarwa ble dermed tyrkernes administrative hovedkvarter i høylandet frem til 1578.

I 1542 tilbragte en portugisisk ekspedisjon under ledelse av Cristóvão da Gama regntiden i Debarwa, som Bahr Negus' gjester. 

Osmanene invaderte en del av Medri Bahri i 1557, og kjempet i flere tiår for kontroll over lokalbefolkningen og deres etiopiske naboer. Da uroen omsider la seg hadde osmanene måttet trekke seg tilbake til Suakin, Massawa, Hergigo og området innenfor, men til tider gjorde de nye utfall i distriktene Bogos, Hamasien og Habab.

Derwaba ble hardt rammet av tyfus-epidemien i 1893, som kom i kjølvannet av den store hungersnøden i årene 1888–1892. En fransk besøkende beskrev Debarwa som "desimert", og alt som var igjen av den en gang så velstående byen var "noen få hauger av steiner, en nesten ødelagt kirke, og et par elendig skur".

## Demografi
Flertallet av befolkningen i Debarwa tilhører tigrinjafolket, en tigrinja-talende etnisk gruppe som for det meste er medlemmer av Den eritreiske ortodokse kirke.

## Økonomi
Befolkningen i området produserer poteter, tomater, kylling og korn, som de selger på markedet hver lørdag. 

I tillegg til markedet drives det gruver i Debarwa, med ressurser som gull, kobber, sølv og sink. 

Byen er en viktig transportrute mellom det sørvestre hjørnet av regionen, Debub, og hovedstaden Asmara. 

Det japanske selskapet Hitachi drev i sin tid en kobbergruve nær Debarwa, men gruven ble nedlagt på 1960-tallet på grunn av utbruddet av den eritreiske selvstendighetskrigen.

## Referanser
Shambuko

**Shambuko** (tigrinja: ሻምቡቆ) er en liten by i Gash-Barka-regionen i Eritrea. Byen ble tatt av Etiopia under Den eritreisk-etiopiske krig og mange av innbyggerne måtte flykte fra sine hjem.
Lytisk syklus

Den **lytiske syklus** er en av to former for formering av virus, hvor den andre er den lysogene syklus. Den lytiske syklus blir ofte ansett som hovedformen for formering siden den resulterer i ødeleggelse av den infiserte cellen.
Li Ximing

**Li Ximing** (forenklet kinesisk: 李锡铭, tradisjonell kinesisk: 李錫銘, pinyin: *Lǐ Xīmíng*; født februar 1926 i Beijing i Kina, død 10. november 2008 i Beijing) var en kinesisk kommunistisk politiker.

Han var partisjef i Beijing fra 1984 til 1992, det vil si også under aksjonene mot demonstrasjonene på Den himmelske freds plass i 1989. 

Han regnes som en av pådriverne innen «den konservative leir» innen partiledelsen, det vil si de krefter som fryktet demonstrasjonenes potensial for å gli ut i anarkistiske opptøyer og derfor mente at det var maktpåliggende å gripe inn kraftfullt, gjerne militært.

I oktober 1992 var Li en av åtte embedsholdere som søkte avskjed fra sine plasser i Det kinesiske kommunistpartis Politbyrå; det antas at han i virkeligheten ble skjøvet til side.

Han døde av en alder av 82 år den 10. november 2008. 

## Referanser
London River Services

**London River Services** er en avdeling under Transport for London *(TfL)*, som har ansvar for persontrafikken på Themsen i London, England. Avdelingen driver selv ingen trafikk, men gir lisenser til operative selskaper slik at trafikken består av både linjetrafikk og fritidsorientert turisttrafikk.

Stort sett er Themsen ikke bredere enn 300 m slik at det har vært enkelt å bygge bruer, derfor går det meste av persontrafikken langs elveløpet. I retning elvemunningen der bredden er større finnes det også fergetjenester mellom breddene.

## Eksterne lenker
*
Hettittiske skrifter

***Hettittiske skrifter*** er en bok i Bokklubbens serie Verdens Hellige Skrifter, redigert av Bjarte Kaldhol og utgitt i 2009. Boken inneholder tekster fra hettittisk mytologi, basert på leirtavler med kileskrift fra hettittenes liv under det hettittiske kongedømmet med sentrum i Hattusa, nord i det sentrale Anatolia fra det 18. århundre f.Kr. til det 14. århundre f.Kr.

Hettittisk religion og mytologi beskrives som «et kaleidoskopisk virvar av det de selv kalte 'de tusen gudene', som i virkeligheten begrenser seg til rundt 600». Den var sterkt påvirket av mesopotamisk mytologi, en påvirkning som økte med tiden. I de eldste tider kan indoeuropeiske elementer fortsatt bli identifisert, eksempelvis tordenguden Tarhunds kamp med slangen Illujanga. I lister over hettittenes guddommer finnes også havet, fjellene og elvene. Hettittene anerkjente alle guder de traff på, og dyrket derfor også gudene til folkeslag de hadde overvunnet i krig.

## Innhold
Tekstene er samlet i fire hovedkapitler
* *Myter og sagn*. Her blant annet fortellinger om stormguden Tarhund og kampen mot slangedemonen Illujanga, og om sønnen, fruktbarhetsguden Telibinu og hans forsvinning. 
* *Ritualer*. Her blant annet ritualer mot sykdom og pest, for å blidgjøre gudene, ved rensing av hus og ved kongens død
* *Hymner og bønner*. Her blant annet bønner til Arinnas solgudinne, til stormguden, til Telibinu og til underverdenens gudinne Lelwani
* *Forskrifter*. Her én tekst: en forskrift for tempeltjenere.

## Referanser


## Bibliografi
* *Hettittiske skrifter*. Utvalg, oversettelse og innledende essay av Bjarte Kaldhol. Bokklubben, 2009. XXXI, 250 s.  (Verdens hellige skrifter; 54). ISBN 978-82-525-7071-7
Alla Bajanova

**Alla Bajanova** (født 18. mai 1914, død 30. august 2011) var en russisk sanger som noen ganger ble sammenlignet med Édith Piaf for sin enkle, men dramatisk musikkstil. 

Bajanova flyttet sammen med familien til Paris i 1918. Hun debuterte på scenen som assistent for sin far i 1923, da hun var ni år gammel. Ved utgangen av 1927 hadde hun allerede utført flere sanger solo. I 1931 ble hun kjent med Pyotr Leshchenko, en fremtredende russisk sanger fra denne tiden, som hjalp henne å slutte seg til Pavilion Russe i București. Hun giftet seg med en lokal aristokrat, George Ypsilanti, og gjorde flere innspillinger og opptredener. Etter hennes skilsmisse fra Ypsilanti, signerte hun en kontrakt med det polske plateselskapet Syrena-Electro. 

I mars 1941 ble Bajanova arrestert av rumenske myndigheter og internert i en konsentrasjonsleir for å ha utført flere stykker på russisk. Hun ble frigitt i mai 1942, men ble holdt under oppsikt til slutten av den andre verdenskrig. I løpet av 1960-og 1970-tallet, mens hun fortsatt bodde i Romania, ga Bayanova ut åtte LP-plater. Nicolae Ceauşescu og hans regjering presset henne til å emigrere til Sovjetunionen i 1988. Hvorpå hun slo seg ned i Moskva, og gjorde sporadiske opptredener på russisk fjernsyn. 

Bajanova ble kåret til Folkets Artist av russiske føderasjon og feiret sitt 80-årsjubileum av hennes sang-karriere i 2003. I 2004 sang hun under en konsert for å feire hennes 90-årsdag. Hennes siste musikalske arbeider var i samarbeid med Marc Almond på flere duetter. Hun døde den 30. august 2011, 97 år gammel, av kreft. Etter å ha hørt om hennes død, uttalte Russlands president Dmitrij Medvedev blant annet at «Hennes liv var viet til det høye formål å bringe mennesker glede gjennom interaksjon med ekte kunst».

## Referanser


## Eksterne lenker
* 
* 
*  Diskografi og bilder av Alla Bajanova
*  Bajanovas profil
Lelwani

**Lelwani** eller **Liliwani** er i hettittisk mytologi en guddom i dødsriket eller underverdenen, referert til som en «konge». Over tid synes det som om han utviklet seg til en gudinne, og kan påkalles ved sykdom. Hun har fellestrekk med Ereshkigal i sumerisk mytologi. Hun bodde i den mørke jorden, og hennes helligdommer var knyttet til kanalhus og graver.

## Referanser
Mikhail Jesin

**Mikhail Jesin** (russisk: *Михаил Есин*) (født 1968) er en russisk tidligere skihopper som konkurrerte for Sovjetunionen, SUS og til sist det uavhengige Russland. Han representerte Army Sports Club i Nizjnij Novgorod.

Jesin var på det sovjetiske laget som tok bronsemedaljer i lagkonkurransen i junior-VM i Lake Placid i 1986. Han deltok i verdenscupen i årene 1987-1993, med 44.-plass i 1991/92 som beste sammenlagtplassering. Beste plassering sammenlagt i den tysk-østerrikske hoppuka var 37.-plass i 1992/93. Hans beste plassering i enkeltrenn var 7.-plass i skiflygingsbakken i Harrachov 19. mars 1989.

Han deltok i OL i 1988, 1992 og 1994, med 10.-plass i storbakken i Albertville (Courchevel) i 1992 som beste plassering. Han var med i VM i 1989, 1991, 1993 og 1995, med 12.-plass i storbakken i Lahtis i 1989 som beste individuelle plassering. I det samme mesterskapet var han på det sovjetiske laget som ble nummer 4 i lagkonkurransen. Han ble nummer 13 i VM i skiflyging i Vikersund i 1990.

Mikhail Jesin ble sovjetisk mester i 1989, og russisk mester i 1992, 1993, 1995 og 1996.

## Referanser


## Kilder
*  Michail Esin – Profil og resultatoversikt hos FIS (ikke fullstendig, besøkt 4. september 2011)
*  Mikhail Jessin – Profil og resultatoversikt hos FIS (ikke fullstendig, besøkt 4. september 2011)
* Sports Reference: Mikhail Yesin  (besøkt 4. september 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Fakultet Fizitsjeskoj Kultury: Tramplinisty (russisk, besøkt 15. november 2011)
* Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions  (maskinoversatt engelsk) (russisk)

## Eksterne lenker
*
Arnold Selnes

**Arnold Selnes** (født 10. mai 1922 i Fevåg i Stjørna, død 2. februar 2014 i Oslo) var en norsk oppfinner.

Selnes var oppfinner i hele sitt liv. Da han vant gullmedalje på en oppfinnermesse i Monaco i 1959 for et livbåtror som var lett å feste på båten i uvær, fikk han audiens hos fyrst Rainier og Grace av Monaco. Han møtte også skipsreder Aristoteles Onassis.

Selnes vokste opp på et småbruk ved Selnes i Fevåg. Han stod for fler enn to tusen oppfinnelser, deriblant en human musefelle der musen ikke drepes, men kastes ut av vinduet ved hjelp av en katapult. Han tok patent på mange av oppfinnelsene.

I 2007 var han en av deltakerne i TVNorge-serien *[[Norges herligste]]*.

## Referanser


## Eksterne lenker
* Fintfolk
* Selnespatent
* NRK kultur og underholdning
* NRK Nitimen
* Kunsthøgskolen i Oslo
Lazar Mojsov

**Lazar Mojsov** (født 19. desember 1920, død 25. august 2011) var en makedonsk journalist, politiker og diplomat fra Jugoslavia. 

Mojsov mottok sin doktorgrad fra Universitetet i Beograd. Han kjempet for anti-fascistiske partisaner i Jugoslavia under andre verdenskrig, og han fortsatte å stige i gradene innenfor det jugoslaviske kommunistpartiet etter 1945. Mojsov var justisminister i den sosialistiske republikken Makedonia fra 1948 til 1951. Samtidig begynte han på en diplomatisk karriere og han fungerte som Jugoslavias ambassadør til Sovjetunionen og Mongolia fra 1958 til 1961 og som ambassadør til Østerrike 1967 til 1969. 

Fra 1969 til 1974, satt Mojsov Jugoslavias ambassadør til FN, Guyana og Jamaica. Fra 1974 til 1982 satt Mojsov som viseutenriksminister for Jugoslavia, og fra 1977 til 1978 satt han som president for FNs generalforsamling. Mosjov døde den 25. august 2011 i Beograd, i en alder av 91 år. 

## Referanser


## Eksterne lenker
* Biography
Telibinu

**Telibinu** eller **Telipinu** (kileskrift: 𒀭𒋼𒂊𒇷𒁉𒉡𒌑, leses: *Te(-e)-li-pí-nu(-ú)*; hattisk: **Talipinu** eller **Talapinu** = «opprømt sønn») er jordbruks- og frukbarhetsgud i hettittisk mytologi, en av værguden Tarhunds sønner. 

Den viktigste fortellingen om Telibinu er «Telibinu forsvinner», en av mange fortellinger om hattiske og hettittiske guder som forsvinner, en type myter som forklarer årstidenes vekslende gang, tilsvarende fortellingen om Persefone og Demeter i gresk mytologi, jfr begrepet *[[interpretatio graeca]]*. 

## Den bortkomne guden
Telipinu trakk seg en gang tilbake i slik vrede over noe, og «slik hast at han tok høyre støvel på venstre fot og venstre støvel på høyre fot». I en slik situasjon hadde både guder og mennesker undergang i vente. Trærne visnet, vannløp tørket ut, kornet modnet ikke; kveg, sauer og kvinner fikk ikke avkom, ildstedene sluknet. Hungersnød fulgte, og da solguden sendte ut en ørn som mislyktes i å oppspore Telipinu, tryglet gudinnen Hannahanna (*hanna* = bestemor) værguden selv om å lete. Han brøt seg inn i sønnens by, fant ingen der og satte seg ned i fortvilelse. Da sendte Hannahanna av gårde en honningbie med beskjed om å stikke Telipinu på hender og føtter straks den fant ham, for å vekke ham og deretter smøre ham inn med voks og få ham hjem igjen. Men dette gjorde bare Telipinu enda sintere, så han skapte flom som feide med seg hus, mennesker og dyr. Først da gudinnen for trylleformler, Kamrusepas, tok bort raseriet hans ved et magisk ritual, kunne han overtales til å vende hjem til sitt tempel på ryggen av en ørn, og vise omtanke for landet. Foran Telipinu satte de opp en eviggrønn vekst og hengte et skinn på den, fylt med sauefett og ofringer av korn, vin og oksekjøtt.

## Referanser
Richard D. Zanuck

**Richard Darryl Zanuck** (1934–2012) var en amerikansk filmprodusent.

## Biografi
Sønn av Virginia Fox og Darryl F. Zanuck, lederen for filmstudioet 20th Century Fox. Mens han studerte ved Stanford University, begynte Zanucks karriere i filmindustrien for filmstudioet 20th Century Fox. Senere dannet han sitt eget filmstudio. I 1968 giftet Zanuck seg med modellen og skuespilleren Linda Harrison. De skilte seg i 1978.

Zanuck ble tildelt Irving G. Thalberg Memorial Award ved Academy of Motion Picture Arts and Sciences i 1990. Han har også en stjerne på Hollywood Walk of Fame. I 2000 var Zanuck og hans tredje kone Lili Fini Zanuck medprodusenter for den 72. Oscar-utdelingen.

Zanuck har arbeidet sammen med regissøren Tim Burton seks ganger, med filmer som *[[Planet of the Apes (2001)|Planet of the Apes]]* (2001), *[[Big Fish]]* (2003), *[[Charlie og sjokoladefabrikken (2005)|Charlie og sjokoladefabrikken]]* (2005), *[[Sweeney Todd – Demonbarbereren fra Fleet Street (film)|Sweeney Todd – Demonbarbereren fra Fleet Street]]* (2007), *[[Alice i Eventyrland (film fra 2010)|Alice i Eventyrland]]* (2010), og *[[Dark Shadows]]* (2012).

Zanuck døde 13. juli 2012 i sitt hjem i Beverly Hills av hjerteinfarkt.

## Referanser


## Eksterne lenker
* 
* The Zanucks: Reel Royalty
Andrej Bajuk

**Andrej Bajuk** (født 18. oktober 1943, død 16. august 2011) var en slovensk politiker og økonom.

Bajuk ble født inn i en slovensk intellektuell familie i det nazi-okkuperte Ljubljana, Slovenia. Faren Bozidar Bajuk var en klassisk filolog, og hans bestefar Marko Bajuk var rektor ved en av de mest prestisjetunge videregående skolene i den slovenske hovedstaden. Bajuk og hans familie forlot Slovenia i begynnelsen av mai 1945, da kommunistene tok makten i Jugoslavia. Familien bodde i nesten tre år i forskjellige flyktningleirer i Østerrike før avreise til Argentina med hjelp av en slovensk flyktningleir, før de bosatte seg i Mendoza, Argentina, der Bajuk vokste opp, studerte og senere stiftet familie. 

Bajuk fikk sin første grad i økonomi fra Universidad Nacional de Cuyo. Han fikk sin første mastergrad i et to år langt internasjonalt studium i regi av University of Chicago, som mottar andre sammen med sin doktorgrad fra University of California, Berkeley. Etter militærkuppet i 1976 ble Bajuk sparket og han dro kort tid senere til Washington, DC, der han arbeidet for Verdensbanken i et år. Deretter jobbet han ved Inter-American Development Bank (IDB), hvor han jobbet i flere år. 

Ved valget i 2000 ble Bajuk valgt inn i den slovenske nasjonalforsamlingen, med Janez Drnovšek som statsminister. I det nasjonale valget i 2004, ble Bajuk igjen valgt inn til den slovenske parlamentet. Bajik satt for en kortere periode som statsminister i Slovenia i 2000, og som finansminister i regjeringen til statsminister Janez Janša mellom 2004 og 2008. Bajuk snakker flytende slovensk, spansk, engelsk og fransk. Bajuk var svigerfar av den slovenske diplomat og essayist Igor Senčar. Bajuk døde av et slag den 16. august 2011, i en alder av 68 år. 

## Referanser


## Eksterne lenker
* Biography in the magazine Mladina
Ivo Pertile

**Ivo Pertile** (født 1971) er en italiensk tidligere skihopper som representerte GS Fiamme Gialle.

Han deltok i verdenscupen i årene 1986-1996, med 39.-plass i 1989/90 som beste sammenlagtplassering. Beste plassering sammenlagt i den tysk-østerrikske hoppuka var 35.-plass i 1991/92. Hans beste plassering i enkeltrenn var 4.-plass i normalbakken i Predazzo 16. februar 1990.

Pertile var med i VM i 1991, 1993 og 1995, med 23.-plass i normalbakken i Val di Fiemme (Predazzo) i 1991 som beste individuelle plassering. Han var med i OL i 1992 og 1994, der 31.-plass i normalbakken på Lillehammer i 1994 var hans beste plassering individuelt. Han deltok i VM i skiflyging i 1992, 1994 og 1996, med 17.-plass i Planica i 1994 som beste resultat.

## Referanser


## Kilder
* Sports Reference: Ivo Pertile  (besøkt 4. september 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Leblon

**Leblon** er en bydel og ei strand i Rio de Janeiro. Den ligger sør i byen, rett vest for Ipanema, og stranda i Leblon er fortsettelsen av Ipanema-stranda. I vest ender stranda ved fjellet Dois Irmãos. Leblon er et av byens mest eksklusive områder, med enda høyere priser enn Ipanema. Bydelen er oppkalt etter den franske forretningsmannen Charles Leblon, som eide området på 1800-tallet.

Leblon hadde 46&nbsp;044 innbyggere i 2010. Arealet er på 2,15 km².

## Referanser
Barra da Tijuca

**Barra da Tijuca** er en bydel sørvest i Rio de Janeiro i Brasil. Den er en av landets mest velstående områder, og er kjent for sine vakre strender og innsjøer. Bydelen hadde  innbyggere i 2010. Den dekker et areal på 48,15 km².

De fleste av arenaene som vil bli brukt under Sommer-OL 2016, befinner seg i Barra da Tijuca.

## Referanser


## Eksterne lenker
*
David Dayan Fisher

**David Dayan Fisher** er en britisk skuespiller.

Fisher har hatt flere gjesteopptredener i forskjellige amerikanske TV-serier som for eksempel *The Last Post*, *National Treasure*, ''NCIS'', *Robbery Homicide Division*, *Charmed*, ''24'', *[[Numb3rs]]* og *[[Stargate Atlantis]]*. Fisher ga stemmen til den onde Xaldin, medlem av Organization XIII i filmene *Kingdom Hearts II* og *Kingdom Hearts: 358 / 2 Days*, samt karakteren Dilan i *Kingdom Hearts Birth by Sleep*.

## Referanser


## Eksterne lenker
*
Carmen Zapata

**Carmen Zapata** (født 15. juli 1927 i New York, død 5. januar 2014) var en amerikansk skuespiller.

Zapata hadde en meksikansk far og en argentinsk mor og har i løpet av hennes skuespiller-karriere vært med i over hundre filmer og TV-serier. Zapata var med-grunnlegger av komiteen som deler ut Screen Actors Guild Ethnic Minority i 1972 med skuespillere som Ricardo Montalban, Edith Diaz og Henry Darrow. Han ble for hans mange skuespiller-opptredener tildelt en stjerne på Hollywood Walk of Fame i Los Angeles.

## Referanser


## Eksterne lenker
*
Asiamesterskapet i friidrett 2011

**Asiamesterskapet i friidrett 2011** var det 19. Asiamesterskapet i friidrett, det ble arrangert i Kobe i Japan i perioden 7. til 10. juli. Det var 42 øvelser, 21 for menn og 21 for damer. Japan ble beste nasjon med elleve gullmedaljer foran Kina med ti.

## Medaljer

## Resultater
### Menn

### Damer
Jeno Gerbovits

**Jenő Gerbovits** (født 13. mai 1925, død 24. august 2011) var en ungarsk politiker og medlem av nasjonalforsamlingen i Ungarn mellom 1990 og 1994. 

Gerbovits døde i en gårdsulykke som fant sted i nærheten av hans fødested den 24. august 2011. Ifølge politiets pressekontakt skal den pensjonerte politikerens traktor ha kjørt på et jorde ved gården hans da kjøretøyet veltet i en skråning og begravde Gerbovits under traktoren. Han skal ha dødd på stedet. 

## Referanser


## Eksterne lenker
* Bölöny, József – Hubai, László: Magyarország kormányai 1848–2004 [Cabinets of Hungary 1848–2004], Akadémiai Kiadó, Budapest, 2004 (5th edition).
* Zsigmond Király Főiskola - Jelenkutató Csoport
Abdul Aziz Abdul Ghani

**Abdul Aziz Abdul Ghani** (1939–2011) var en politiker fra Jemen. Han tilhørte partiet Den allmenne folkekongressen og var i flere perioder statsminister.

Abdul Ghani var utdannet i USA. Han var en nær alliert av president Ali Abdullah Saleh. I to perioder var han statsminister i Nord-Jemen, først fra 1975 til 1980 og deretter fra 1983 til 1990. Han var så statsminister i det forente Jemen fra 1994 til 1997. Samme år ble han oppnevnt som medlem av Den lovgivende forsamlings konsultative råd, der han også var president. 

Abdul Ghani døde i Saudi-Arabia den 22. august 2011 av skader påført i juni-attentat på president Ali Abdullah Saleh.

## Referanser
Egypts historie (1882–1952)

På 1870-tallet hadde Storbritannia skaffet seg interesser i Egypt. Etter uroligheter i 1882 okkuperte engelskmennene landet, og fikk dermed innflytelse, selv om landet fortsatt ble styrt av khediven, som var under den osmanske sultanens suverenitet. I 1914 ble landet et britisk protektorat, og styrt av en sultan.
Hillestad

**Hillestad** kan sikte til:
*Hillestad (Kongsberg) &ndash; tettsted i Kongsberg
*Hillestad (Holmestrand) &ndash; bygd i Holmestrand
**Hillestad kirke
**Hillestad skole
Asialekene 1951

**Asialekene 1951** var de første Asialekene, de ble arrangert i New Delhi i India i perioden 4. til 11. mars 1951. Det var 489 utøvere fra elleve nasjoner som deltok i åtte sporter. Japan ble beste nasjon med 24 gullmedaljer foran India med femten.
## Medaljer

## Deltakende nasjoner

Hjemmenasjonen India stilte med den største troppen, 151 utøvere og Japan med den nest største, 72 utøvere. 
*
* (58)
* Ceylon (3)
* (151)
*
* (49)
* (72)
* (8)
*
*
*

## Program

## Eksterne lenker
* 1951 Asian Games at the Olympic Council of Asia website.
The Journal of Ayn Rand Studies

***The Journal of Ayn Rand Studies*** () er et akademisk kvartaltidsskrift viet til studie av filosofien til den russisk-amerikanske tenkeren Ayn Rand. Det ble grunnlagt i 1999 og har Chris Sciabarra, Stephen Cox og Roderick Long som redaktører.

## Referanser

## Eksterne lenker
*
Los Kjarkas

**Los Kjarkas** er en boliviansk musikkgruppe som blei danna i Capinota i 1965. Sangene deres er i sjangeren andinsk folkemusikk. De synger både på quechua og på spansk.

Gruppa er kanskje mest kjent for sangen «Llorando se fue», som uten deres tillatelse blei oversatt til portugisisk av den franske gruppa Kaoma og utgitt som den verdensomspennende hitten «Lambada». Los Kjarkas vant den påfølgende rettssaken, og Kaoma betalte erstatningsbeløpet.

Navnet på gruppa kommer fra ordet *kharka*, som betyr «frykt» eller «jordskjelv» på sørquechua.

## Eksterne lenker
* 
* 
*
Lars Kallevik

**Lars Kallevik** (født 8. februar 1994) er en norsk fotballspiller som spiller for Sportsklubben Brann, der han i hovedsak spiller for Brann 2 i 2. divisjon.

Kallevik spilte tidligere for FK Fyllingsdalen og Løv-Ham. Kallevik debuterte i Adeccoligaen i den 15. serierunden i 2011, hjemme mot Randaberg Idrettslag. Han har også flere kamper for aldersbestemte landslag. Høsten 2011 og sommeren 2012 var han på prøvespill i Fredrikstad.

Etter 2011-sesongen ble Løv-Ham og Fyllingen slått sammen til FK Fyllingsdalen og Kallevik spilte for FKF i 2012-sesongen. Før 2013-sesongen meldte Kallevik overgang til utviklingsavdelingen i Sportsklubben Brann der han tilhører treningsgruppen til Brann 2 som spiller i 2. divisjon.

## Referanser


## Eksterne lenker
*
Egypts historie (1952–1981)

Egypt ble republikk 18. juni 1953 og Gamal Abdel Nasser ble innsatt som president i 1954 etter at Mohammed Naguib ble avsatt etter bare kort tid i stillingen.

I 1956 forlot de britiske troppene landet. Sudan oppnådde selvstendighet samme år. Egypt utropte seg til å bli selvstendig og Suezkanalen ble nasjonalisert. Under Suezkrisen forsøkte Israel, Frankrike og Storbritannia å ta kontroll over Suezkanalen, men ble møtt med kraftige protester fra USA og Sovjet. 

I mars 1958 ble Nasser president for Den forente arabiske republikk som bestod av Egypt og Syria. Den forente arabiske republikk var også forent i en konføderasjon med Nord-Jemen mellom 1958 og 1961. Denne unionen var imidlertid aldri annet enn et papirprodukt. Den forente arabiske republikk ble oppløst i oktober 1961.

Nasser døde i september 1970 og ble etterfulgt i stillingen av visepresidenten, Anwar Sadat.

I 1973 gikk Egypt og Syria til angrep på Israel. Dette ble til den såkalte Jom kippur-krigen. I 1974 kom Egypt og Israel frem til en avtale om begrenset tilbaketrekning, og forholdet til USA bedret seg. Suezkanalen ble åpnet for trafikk igjen 5. juni 1975.
Intimate and Live Tour

***Intimate and Live Tour*** var en konsertturné med den australske sangeren Kylie Minogue i 1998 for å promotere hennes femte og sjette studioalbum: *[[Kylie Minogue (album)|Kylie Minogue]]* og *[[Impossible Princess]]*.

## Spilleliste
#«Too Far»
#«What Do I Have to Do?»
#«Some Kind of Bliss»
#«Put Yourself in My Place»
#«Breathe»
#«Take Me with You»
#«I Should Be So Lucky»
#«Dancing Queen»
#«Dangerous Game»
#«Cowboy Style»
#«Step Back in Time»
#«Say Hey»
#«Free»
#«Drunk»
#«Did It Again»
#«Limbo»
#«Shocked»
;Ekstranummer
#«Confide in Me» 
#«The Loco-Motion» 
#«Should I Stay or Should I Go» 
#«Better the Devil You Know»

## Turnédatoer

## Eksterne lenker
* Kylie Minogues offisiell nettside
* ''Intimate and Live Tour''
Egon Olsen (musiker)

**Egon Olsen** (født 1959) er en norsk musiker, plateprodusent og trommeslager fra Hemnes. 
Han ble i 1982 ny trommeslager i Unit Five etter at Rune Akselsen sluttet i bandet. Et år senere ble gruppa oppløst etter utgivelsen av et samlealbum. Han samarbeidet i ettertid med flere norske artister som Ketil Stokkan, Ottar «Big Hand» Johansen, Eriksen og Tore Andersen. I 2001 ble Unit Five gjenforent og har siden den gang gitt ut tre album.

## Diskografi
### Unit Five
* *[[Takk for alt]]* (2001)
* *[[Langt til Hollywood med hurtigruta]]* (2004)
* *[[Sushi og golf]]* (2008)
* *[[Hvil under stjerna (album)|Hvil under stjerna]]* (2014)
;Singler
* *På vei* (2003)
* *Tarssan Larzen* (2004)
### Deltar på
* Ketil Stokkan: *[[Ekte mannfolk]]* (1985)
* Ketil Stokkan: *[[Romeo (album)|Romeo]]* (1986)
* Ottar Johansen: *[[Midt i livet (album)|Midt i livet]]* (1992)
* Eriksen: *[[The Water Is Wide]]* (1994)
* Jørun Bøgeberg: *[[Songs From the Pocket]]* (1996)
* Bill Booth & The Convertibles: *[[Heart in Hand]]* (1998)
* Tore Andersen: *[[Tore Andersen (album)|Tore Andersen]]* (1998)
* Guren Hagen: *[[Der hjertet mitt bor]]* (2000)
* Chicas del Coro: *[[Greatest Hits (Chicas del Coro-EP)|Greatest Hits]]* (2002)
* Guren Hagen: *[[Herbarium &ndash; de beste låtene til Guren Hagen]]* (2002)
* FireFrekkeFyrer: *[[FireFrekkeFyrer (album)|FireFrekkeFyrer]]* (2002)
* Frank Aleksandersen: *[[Uhørt (album)|Uhørt]]* (2005)
* Bill Booth: *[[Songs of the Land]]* (2006)
* De Dresserte Elger: *Året rundt* (2006)
* Eriksen: *[[De aller beste (Eriksen-album)|De aller beste]]* (2009)
* Tore Andersen: *[[Right Around the Corner]]* (2009)
* Bill Booth: *[[New Land]]* (2010)
* Guren Hagen: *[[Alle de beste]]* (2010)
* Anne Berit Andersen: *[[Maleri &ndash; utafør sted og tid]]* (2010)
* Bjørn Wikøren: *[[Almost Like Being There]]* (2010)
* Jimmy The Fox: *[[The Fox (Jimmy The Fox-album)|The Fox]]* (2011)
* Arctic Band: *[[Et nytt univers]]* (2011)
* Tore Hansen: *Hallo igjen* (2012)
* Steinar Albrigtsen: *[[The Sailor (Steinar Albrigtsen-album)|The Sailor]]* (2015)
* Bill Booth: *Wild Geese* (2016)

## Referanser


## Eksterne lenker
*
Danmarks Socialdemokratiske Ungdom

**Danmarks Socialdemokratiske Ungdom** (DSU) er ungdomsorganisasjonen til det danske Socialdemokratiet. Den er en av Danmarks største politiske ungdomsorganisasjoner.

Arbeiderbevegelsen fikk sine første politiske ungdomsforeninger på 1800-tallet. I 1919 brøt kommunistene ut av Socialdemokratiet og dannet Danmarks Kommunistiske Parti. Det førte også til en splittelse i daværende Socialdemokratisk Ungdomsforbund, og den moderate fløyen stiftet Danmarks Socialdemokratiske Ungdom i 1920.

Danmarks Socialdemokratiske Ungdom har vært medlem av International Union of Socialist Youth (IUSY) siden rekonstitueringen i 1923.

Sangen *[[Når jeg ser et rødt flag smælde]]* ble skrevet til DSUs kretsstevne i København i 1923.

## Ledere
* 1920–1927 Christian Christiansen
* 1927–1929 Hans Hedtoft
* 1929–1933 Johannes Hansen
* 1933–1937 H.C. Hansen
* 1937–1942 Poul Hansen
* 1942–1946 Victor Gram
* 1946–1952 Per Hækkerup
* 1952–1958 Børge Jensen
* 1958–1961 Niels Kristensen
* 1961–1967 Ejner Hovgaard Christiansen
* 1967–1970 Hans Carl Nielsen
* 1970–1974 Niels Enevoldsen
* 1974–1978 Frode Møller Nicolaisen
* 1978–1982 Finn Larsen
* 1982–1986 Jan Petersen
* 1986–1990 Jens Christiansen
* 1990–1992 Anette Berentzen
* 1992–1996 Henrik Sass Larsen
* 1996–2000 Morten Bødskov
* 2000–2004 Kristian Madsen
* 2004–2008 Jacob Bjerregaard Jørgensen
* 2008–2012 Peter Hummelgaard
* 2012–2014 Camilla Brejner Schwalbe
* 2014–2016 Alexander Grandt Petersen
* 2016–2017 Lasse Quvang Rasmussen
* 2017–2017 Morgan Krüger (fungerende)
* 2017–2022 Frederik Vad Nielsen
* 2022–d.d. Katrine Evelyn Jensen

## Referanser


## Litteratur
*

## Eksterne lenker
* 
*